Source: http://legislatie.just.ro/Public/DetaliiDocumentAfis/125972
Timestamp: 2020-08-12 09:42:20+00:00

Document:
OUG 4 02/02/2011 - Portal Legislativ
ORDONANŢĂ DE URGENŢĂ nr. 4 din 2 februarie 2011privind stabilirea unor măsuri pentru reorganizarea Autorităţii pentru Valorificarea Activelor Statului şi pentru executarea obligaţiilor de plată ale instituţiilor publice stabilite prin titluri executorii
Având în vedere că în temeiul Legii nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, cu modificările şi completările ulterioare, Autoritatea pentru Valorificarea Activelor Statului (A.V.A.S.) s-a reorganizat prin schimbarea regimului de finanţare, devenind din instituţie publică finanţată integral din venituri proprii instituţie publică finanţată de la bugetul de stat, prin bugetul Secretariatului General al Guvernului,luând în considerare faptul că de la bugetul statului, prin bugetul Secretariatului General al Guvernului, se asigură exclusiv finanţarea cheltuielilor de personal şi a celor de funcţionare a instituţiei, în timp ce cheltuielile aferente activităţii de privatizare şi valorificare sunt prevăzute într-un buget distinct, aprobat prin hotărâre a Guvernului,având în vedere volumul obligaţiilor de plată aflate în sarcina A.V.A.S., care, în condiţiile raportului de subordonare faţă de Secretariatul General al Guvernului, grevează şi asupra bugetului acestei din urmă instituţii,constatând că, în lipsa măsuri imediate de separare a bugetului A.V.A.S. de bugetul Secretariatului General ai Guvernului, afectarea interesului public al bunei funcţionări a Guvernului României este iminentă,luând în considerare dificultăţile întâmpinate până în prezent în ceea ce priveşte executarea obligaţiilor de plată ale instituţiilor publice, stabilite prin titluri executorii,având în atenţie necesitatea instituirii unor reglementări speciale - de generală aplicabilitate în materia executării obligaţiilor de plată stabilite prin titluri executorii în sarcina instituţiilor publice - privind posibilitatea obţinerii, pe cale judecătorească, a unor termene de graţie sau/şi a unor termene de plată eşalonată a acestor obligaţii,având în vedere necesitatea adoptării unor măsuri care să asigure, pe de o parte, evitarea blocării activităţii instituţiilor publice debitoare, realizarea adecvată şi eficientă a atribuţiilor acestora şi buna funcţionare a administraţiei publice, iar, pe de altă parte, respectarea dreptului creditorului la executarea în termen rezonabil a hotărârii judecătoreşti,luând în considerare că, în lumina interpretării Curţii Constituţionale şi a Curţii Europene a Drepturilor Omului, autorităţile dispun de o marjă de apreciere şi un termen rezonabil în identificarea celor mai adecvate mijloace de punere în executare a hotărârilor judecătoreşti ce stabilesc obligaţii de plată în sarcina statului sau a autorităţilor/instituţiilor publice,apreciind faptul că în actuala criză economico-financiară, fără o promovare şi o publicitate susţinută, A.V.A.S. nu va putea transfera activele şi acţiunile din portofoliu în sectorul privat, prin vânzarea participaţiilor deţinute la societăţile comerciale din portofoliu sau prin executarea garanţiilor constituite pentru creanţele de recuperat,ţinând seama de faptul că nepromovarea prezentei ordonanţe de urgenţă ar avea drept consecinţă imposibilitatea menţinerii echilibrelor bugetare şi în mod implicit nerespectarea angajamentelor interne şi internaţionale asumate de Guvernul României, inclusiv în ceea ce priveşte nivelul deficitului bugetar,având în vedere necesitatea asigurării condiţiilor materiale pentru exercitarea de către A.V.A.S. a competenţelor de reprezentare a României la Curtea de Arbitraj Internaţională a Centrului Internaţional pentru Reglementarea Diferendelor Relative la Investiţii, precum şi de reprezentare a instituţiei în procedurile judiciare interne,luând în considerare faptul că A.V.A.S. nu dispune de resursele băneşti pentru asigurarea cheltuielilor necesare reprezentării României în astfel de litigii, inclusiv pentru plata arbitrilor desemnaţi de partea română în procedurile arbitrale, în condiţiile blocării conturilor instituţiei, ca urmare a executărilor silite declanşate în temeiul unor titluri executorii,ţinând seama de faptul că neadoptarea urgentă a prevederilor prezentei ordonanţe de urgenţă creează riscul ca România să nu fie reprezentată ori să fie reprezentată necorespunzător în faţa Curţii de Arbitraj Internaţională a Centrului Internaţional pentru Reglementarea Diferendelor Relative la Investiţii, iar instituţia să nu poată interveni în procedurile judiciare interne, cu consecinţe financiare grave pentru bugetul statului, precum şi imposibilitatea funcţionării instituţiei, în condiţiile în care valorificarea activelor statului constituie o nouă sursă de echilibrare bugetară,întrucât aceste împrejurări vizează interesul public şi constituie elementele unei situaţii extraordinare, ce nu suferă amânare,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul IOrdonanţa de urgenţă a Guvernului nr. 51/1998 privind valorificarea unor active ale statului, republicată în Monitorul Oficial al României, Partea I, nr. 948 din 24 decembrie 2002, cu modificările şi completările ulterioare, se modifică şi se completează după cum urmează:1. La articolul 1, după litera f) se introduce o nouă literă, litera g), cu următorul cuprins:"g) valorificarea unor creanţe proprii rezultate din activitatea Autorităţii pentru Valorificarea Activelor Statului, denumită în continuare A.V.A.S."2. La articolul 2 alineatul (1), după litera g) se introduce o nouă literă, litera h), cu următorul cuprins:"h) creanţe proprii rezultate din activitatea A.V.A.S."3. La articolul 3, după litera h) se introduce o nouă literă, litera i), cu următorul cuprins:"i) creanţe proprii rezultate din activitatea A.V.A.S. - creanţele definite la art. 2 lit. c) din Ordonanţa de urgenţă a Guvernului nr. 26/2004 privind unele măsuri pentru finalizarea privatizării societăţilor comerciale aflate în portofoliul Autorităţii pentru Privatizare şi Administrarea Participaţiilor Statului şi consolidarea unor privatizări, aprobată cu modificări şi completări prin Legea nr. 442/2004, cu modificările ulterioare, precum şi creanţele provenite din executarea contractelor de vânzare cumpărare de acţiuni."4. Articolul 10 se abrogă.5. La articolul 12, după alineatul (1) se introduce un nou alineat, alineatul (1^1), cu următorul cuprins:"(1^1) Prevederile alin. (1) lit. f) şi g) se aplică şi creanţelor proprii rezultate din activitatea A.V.A.S., aşa cum au fost definite la art. 3 lit. i)." + Articolul IIOrdonanţa de urgenţă a Guvernului nr. 23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr. 359 din 23 aprilie 2004, aprobată cu completări prin Legea nr. 360/2004, cu modificările ulterioare, se modifică după cum urmează:1. Articolul 3 va avea următorul cuprins:"Art. 3. - (1) Finanţarea cheltuielilor de personal, a celor aferente funcţionării A.V.A.S. şi a celor pentru reprezentarea României, de către A.V.A.S., în faţa Curţii de Arbitraj Internaţională a Centrului Internaţional pentru Reglementarea Diferendelor relative la Investiţii se asigură integral de la bugetul de stat. (2) Bugetul de venituri şi cheltuieli aferent activităţii de privatizare şi de valorificare a activelor statului se aprobă prin hotărâre a Guvernului. ... (3) Veniturile rezultate din activitatea de privatizare şi valorificare a activelor statului urmează regimul stabilit potrivit legislaţiei specifice în domeniu, cu excepţia veniturilor cuvenite bugetului de stat care se virează integral la acesta. ... (4) Cheltuielile directe aferente activităţii de privatizare şi administrare a participaţiilor statului şi activităţii de valorificare a activelor statului se deduc din sumele încasate, iar cheltuielile indirecte se repartizează pe cele două activităţi proporţional cu veniturile încasate." ... 2. La articolul 6, alineatul (1) va avea următorul cuprins:"Art. 6. - (1) Supravegherea şi îndrumarea activităţii A.V.A.S. sunt asigurate de un consiliu de supraveghere şi îndrumare, format din 5 membri, în următoarea componenţă: a) un preşedinte, care este reprezentant al Ministerului Finanţelor Publice; ... b) 4 membri, respectiv câte un reprezentant al Ministerului Economiei, Comerţului şi Mediului de Afaceri, Ministerului Justiţiei, Secretariatului General al Guvernului şi Corpului de Control al Primului-Ministru." ... 3. La articolul 7 alineatul (1), literele a) şi b) vor avea următorul cuprins:"a) avizează şi propune Guvernului aprobarea şi modificarea bugetului de venituri şi cheltuieli aferent activităţii de privatizare şi de valorificare a activelor statului; b) aprobă Regulamentul de organizare şi funcţionare a A.V.A.S.;". ... 4. La articolul 8, alineatul (3) va avea următorul cuprins:"(3) Preşedintele este ordonator principal de credite atât pentru cheltuielile care se asigură de la bugetul de stat, cât şi pentru bugetul de venituri şi cheltuieli aferent activităţii de privatizare şi de valorificare a activelor statului."5. La articolul 9 alineatul (1), litera e) va avea următorul cuprins:"e) asigură elaborarea proiectului bugetului de venituri şi cheltuieli aferent activităţii de privatizare şi de valorificare a activelor statului, pe care îl remite spre avizare Consiliului de supraveghere şi îndrumare;". + Articolul IIIAlineatul (3) al articolului 15 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul Oficial al României, Partea I, nr. 276 din 8 aprilie 2008, aprobată cu modificări prin Legea nr. 275/2008, cu modificările şi completările ulterioare, se modifică şi va avea următorul cuprins:"(3) Bugetele de venituri şi cheltuieli privind activitatea de privatizare ale instituţiilor publice implicate se aprobă prin hotărâre a Guvernului, cu avizul Ministerului Finanţelor Publice." + Articolul IVDupă articolul 5 al Ordonanţei Guvernului nr. 22/2002 privind executarea obligaţiilor de plată ale instituţiilor publice, stabilite prin titluri executorii, publicată în Monitorul Oficial al României, Partea I, nr. 81 din 1 februarie 2002, aprobată cu completări prin Legea nr. 288/2002, cu modificările şi completările ulterioare, se introduc două noi articole, articolele 6 şi 7, cu următorul cuprins:"Art. 6. - (1) În cazurile în care, din motive temeinice privind realizarea atribuţiilor prevăzute de lege, instituţia debitoare nu îşi poate îndeplini obligaţia de plată în condiţiile prevăzute la art. 1, 2 sau 4, aceasta va putea solicita instanţei judecătoreşti care soluţionează cauza acordarea, în condiţiile legii, a unui termen de graţie sau/şi stabilirea unor termene de plată eşalonată a obligaţiei respective. (2) În cazurile în care obligaţia de plată este stabilită prin hotărâre judecătorească definitivă şi irevocabilă, instituţia debitoare poate solicita instanţei care a dat această hotărâre luarea măsurilor prevăzute la alin. (1), care se aplică în mod corespunzător. ... (3) Dacă obligaţia de plată este stabilită printr-un titlu executoriu, altul decât o hotărâre judecătorească, cererea formulată potrivit alin. (1) se soluţionează de către instanţa de executare competentă. ... (4) Instanţa sesizată potrivit alin. (1), (2) sau (3), la cererea instituţiei debitoare, prin încheiere executorie, când este cazul, va putea suspenda începerea ori continuarea executării silite până la soluţionarea prin hotărâre definitivă şi irevocabilă a cererii privind acordarea termenului/termenelor de plată a sumei datorate. Suspendarea se dispune fără plata unei cauţiuni. Încheierea poate fi atacată cu recurs, în mod separat. ... (5) În cazuri urgente, instanţa prevăzută la alin. (4), la cererea instituţiei debitoare, poate dispune, prin încheiere şi fără citarea părţilor, suspendarea provizorie a executării până la soluţionarea cererii de suspendare formulate potrivit alin. (4). Suspendarea se dispune fără plata unei cauţiuni. Încheierea nu este supusă niciunei căi de atac. ... (6) Cererile introduse potrivit alin. (1)-(5) sunt scutite de taxa judiciară de timbru şi se judecă cu precădere. Hotărârea dată în cauzele prevăzute la alin. (1)-(3) poate fi atacată numai cu recurs. ... Art. 7. - Dispoziţiile prezentei ordonanţe se aplică în mod corespunzător şi executării obligaţiilor de plată stabilite, prin titluri executorii, în sarcina autorităţilor administrative autonome." + Articolul VDispoziţiile Ordonanţei Guvernului nr. 22/2002, aprobată cu completări prin Legea nr. 288/2002, cu modificările şi completările ulterioare, precum şi cu completările aduse prin prezenta ordonanţă de urgenţă, se aplică şi cauzelor în curs de judecată ori de executare silită. + Articolul VIDispoziţiile art. I din prezenta ordonanţă de urgenţă sunt aplicabile valorificării, prin modalităţile prevăzute la art. 12 alin. (1) lit. f) şi g) din Ordonanţa de urgenţă a Guvernului nr. 51/1998, republicată, cu modificările şi completările ulterioare, creanţelor proprii rezultate din activitatea A.V.A.S., născute după intrarea în vigoare a prezentei ordonanţe de urgenţă. + Articolul VII (1) Se autorizează Ministerul Finanţelor Publice să introducă modificările ce decurg din aplicarea prevederilor art. II din prezenta ordonanţă de urgenţă în structura bugetului de stat şi în anexele la acesta, la propunerea ordonatorilor principali de credite, pe baza protocolului de predare-preluare. ... (2) Protocolul de predare-preluare se încheie în termen de 5 zile de la data intrării în vigoare a prezentei ordonanţe de urgenţă şi cuprinde prevederile bugetare, execuţia bugetară până la data încheierii acestuia, posturile şi patrimoniul aferent, precum şi celelalte drepturi şi obligaţii. ... (3) Modificările în execuţia bugetului de stat ce decurg din aplicarea prevederilor prezentei ordonanţe de urgenţă se efectuează pe baza protocolului de predare-preluare prevăzut la alin. (2) şi a instrucţiunilor comunicate de Ministerul Finanţelor Publice ordonatorilor principali de credite. ... + Articolul VIIIPentru finanţarea cheltuielilor legate de reprezentarea în procedurile judiciare prevăzute de prezenta ordonanţă de urgenţă şi pentru reprezentarea în faţa Curţii de Arbitraj Internaţională a Centrului Internaţional pentru Reglementarea Diferendelor relative la Investiţii, A.V.A.S. poate beneficia de sume repartizate din Fondul de rezervă bugetară la dispoziţia Guvernului, în condiţiile legii. Aceste sume au destinaţie specială în condiţiile prevederilor art. 452 alin. (2) lit. a) din Codul de procedură civilă şi nu pot fi urmărite silit pentru obligaţiile de plată ale A.V.A.S., stabilite prin titluri executorii. + Articolul IXLa data intrării în vigoare a prezentei ordonanţe de urgenţă, poziţia 3 din anexa nr.1 la Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, cu modificările şi completările ulterioare, se abrogă.PRIM-MINISTRUEMIL BOCContrasemnează:---------------Secretarul general al Guvernului,Daniela Nicoleta AndreescuPreşedintele Autorităţii pentruValorificarea Activelor Statului,Aurelian PopaMinistrul finanţelor publice,Gheorghe IalomiţianuBucureşti, 2 februarie 2011.Nr. 4.---------

References: articolul 1
 articolul 2
 articolul 3
 Articolul 10
 articolul 12
 Articolul 3
 articolul 6
 articolul 7
 articolul 8
 articolul 9
 articolul 5